title: 2012/799/EU: Az Európai Parlament határozata ( 2012. október 23. ) az Európai Unió 2010-es pénzügyi évre szóló általános költségvetésének végrehajtására vonatkozó mentesítésről, II. szakasz – Tanács

text:
               20.12.2012

               HU

               Az Európai Unió Hivatalos Lapja

               L 350/69

         AZ EURÓPAI PARLAMENT HATÁROZATA
   (2012. október 23.)
   az Európai Unió 2010-es pénzügyi évre szóló általános költségvetésének végrehajtására vonatkozó mentesítésről, II. szakasz – Tanács
   (2012/799/EU)
   AZ EURÓPAI PARLAMENT,

               —

               tekintettel az Európai Unió 2010-es pénzügyi évre szóló általános költségvetésére (1),

               —

               tekintettel az Európai Unió 2010-es pénzügyi évre vonatkozó éves beszámolójára (COM(2011) 473 — C7-0258/2011) (2),

               —

               tekintettel a Tanácsnak a 2010-ben elvégzett belső ellenőrzésekről a mentesítésért felelős hatóság számára készített éves jelentésére,

               —

               tekintettel a Számvevőszéknek a 2010-es pénzügyi évre vonatkozó költségvetés végrehajtásáról szóló éves jelentésére az ellenőrzés alá vont intézmények válaszaival együtt (3),

               —

               tekintettel a Számvevőszéknek az elszámolás megbízhatóságát, valamint az alapjául szolgáló ügyletek jogszerűségét és szabályszerűségét igazoló, az Európai Unió működéséről szóló szerződés 287. cikke szerinti nyilatkozatára (4) a 2010-es pénzügyi évről,

               —

               tekintettel 2012. május 10-i határozatára (5), és az azt kísérő állásfoglalására, amelyben elhalasztotta a 2010-es pénzügyi évre szóló költségvetés végrehajtására vonatkozó mentesítést,

               —

               tekintettel az Európai Unió működéséről szóló szerződés 314. cikkének (10) bekezdésére, valamint 317., 318. és 319. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (6) és különösen annak 50., 86., 145., 146. és 147. cikkére,

               —

               tekintettel a Tanács főtitkárának/közös kül- és biztonságpolitikai főképviselőnek a tanácsi tagok küldöttei utazási költségeinek megtérítésére vonatkozó 31/2008. sz. határozatára (7),

               —

               tekintettel a költségvetési fegyelemről és a pénzgazdálkodás hatékonyságáról és eredményességéről szóló, az Európai Parlament, a Tanács és a Bizottság között 2006. május 17-én létrejött intézményközi megállapodásra (8),

               —

               tekintettel eljárási szabályzata 77. cikkére és VI. mellékletére,

               —

               tekintettel a Költségvetési Ellenőrző Bizottság második jelentésére (A7-0301/2012),

               1.

               megtagadja a mentesítést a Tanács főtitkára számára a Tanács 2010-es pénzügyi évre szóló költségvetésének végrehajtására vonatkozóan;

               2.

               megjegyzéseit a mellékelt állásfoglalásban foglalja össze;

               3.

               utasítja elnökét, hogy továbbítsa ezt a határozatot, valamint az annak szerves részét képező állásfoglalást a Tanácsnak, a Bizottságnak, a Bíróságnak, a Számvevőszéknek, az európai ombudsmannak és az európai adatvédelmi biztosnak, és gondoskodjon az Európai Unió Hivatalos Lapjában való közzétételéről (L sorozat).

            az elnök

         Martin SCHULZ

            a főtitkár

         Klaus WELLE

      (1)  HL L 64., 2010.3.12.

      (2)  HL C 332., 2011.11.14., 1. o.

      (3)  HL C 326., 2011.11.10., 1. o.

      (4)  HL C 332., 2011.11.14., 134. o.

      (5)  HL L 286., 2012.10.17., 22. o.

      (6)  HL L 248., 2002.9.16., 1. o.

      (7)  A Tanács 2002. július 22-i eljárási szabályzatához (HL L 230., 2002.8.28., 7. o.) kapcsolódó határozat.

      (8)  HL C 139., 2006.6.14., 1. o.
    ---documentbreak---

               20.12.2012

               HU

               Az Európai Unió Hivatalos Lapja

               L 350/71

         AZ EURÓPAI PARLAMENT ÁLLÁSFOGLALÁSA
   (2012. október 23.)
   az Európai Unió 2010-es pénzügyi évre szóló általános költségvetésének végrehajtására vonatkozó mentesítésről szóló határozat szerves részét képező megjegyzésekkel, II. szakasz – Tanács
   AZ EURÓPAI PARLAMENT,

               —

               tekintettel az Európai Unió 2010-es pénzügyi évre szóló általános költségvetésére (1),

               —

               tekintettel az Európai Unió 2010-es pénzügyi évre vonatkozó éves beszámolójára (COM(2011)0473 – C7-0258/2011) (2),

               —

               tekintettel a Tanácsnak a 2010-ben elvégzett belső ellenőrzésekről a mentesítésért felelős hatóság számára készített éves jelentésére,

               —

               tekintettel a Számvevőszéknek a 2010-es pénzügyi évre vonatkozó költségvetés végrehajtásáról szóló éves jelentésére az ellenőrzés alá vont intézmények válaszaival együtt (3),

               —

               tekintettel a Számvevőszéknek az elszámolás megbízhatóságát, valamint az alapjául szolgáló ügyletek jogszerűségét és szabályszerűségét igazoló, az Európai Unió működéséről szóló szerződés 287. cikke szerinti nyilatkozatára (4) a 2010-es pénzügyi évről,

               —

               tekintettel 2012. május 10-i határozatára (5), és az azt kísérő állásfoglalására, amelyben elhalasztotta a 2010-es pénzügyi évre szóló költségvetés végrehajtására vonatkozó mentesítést,

               —

               tekintettel az Európai Unió működéséről szóló szerződés 314. cikkének (10) bekezdésére, valamint 317., 318. és 319. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (6) és különösen annak 50., 86., 145., 146. és 147. cikkére,

               —

               tekintettel a Tanács főtitkárának/közös kül- és biztonságpolitikai főképviselőnek a tanácsi tagok küldöttei utazási költségeinek megtérítésére vonatkozó 31/2008. sz. határozatára (7),

               —

               tekintettel a költségvetési fegyelemről és a pénzgazdálkodás hatékonyságáról és eredményességéről szóló, az Európai Parlament, a Tanács és a Bizottság között 2006. május 17-én létrejött intézményközi megállapodásra (8),

               —

               tekintettel eljárási szabályzata 77. cikkére és VI. mellékletére,

               —

               tekintettel a Költségvetési Ellenőrző Bizottság második jelentésére (A7-0301/2012),

               A.

               mivel „a polgároknak jogukban áll tudni, hogy mire költik az általuk befizetett adókat, és hogyan élnek a politikai szervek a rájuk ruházott hatalommal” (9),

               B.

               mivel a Tanács mint uniós intézmény az uniós alapok végrehajtása tekintetében az uniós polgárok ellenőrzése alá kell, hogy essen,

               C.

               mivel az uniós intézmények közül a Parlament az egyetlen közvetlenül választott intézmény, és a Parlament felelős az Unió általános költségvetésének végrehajtására vonatkozó mentesítés megadásáért,

               1.

               felhívja a figyelmet az Európai Unió működéséről szóló szerződés értelmében a költségvetés mentesítése vonatkozásában a Parlamentre rótt szerepre;

               2.

               emlékeztet, hogy az Európai Unió működéséről szóló szerződés 335. cikkének megfelelően „igazgatási autonómiájuk alapján a saját működésükkel kapcsolatos ügyekben az Uniót az egyes intézmények maguk képviselik”, ami azt jelenti, hogy – figyelembe véve a költségvetési rendelet 50. cikkét – az intézmények egyénileg felelősek költségvetésük megvalósításáért;

               3.

               emlékeztet, hogy belső szabályzata 77. cikkének megfelelően „A Bizottság számára a költségvetés végrehajtására vonatkozó mentesítés megadásával kapcsolatos eljárást szabályozó rendelkezések megfelelően alkalmazandók a következőkre: […]

                           —

                           az Európai Unió egyéb intézményei és szervei – mint például a Tanács (végrehajtási tevékenységére vonatkozóan), az Európai Unió Bírósága, a Számvevőszék, az Európai Gazdasági és Szociális Bizottság és a Régiók Bizottsága – költségvetésének végrehajtásáért felelős személyek mentesítési eljárása”;

      A Számvevőszék véleménye a Tanácsról a 2010-re vonatkozó megbízhatósági nyilatkozatban

               4.

               hangsúlyozza, hogy a 2010-es éves jelentésében a Számvevőszék bírálta a „Résidence Palace” elnevezésű ingatlanprojekt finanszírozását a kifizetett előlegek miatt (7.19. bekezdés); megjegyzi, hogy a Számvevőszék azt állapította meg, hogy a 2008–2010 közötti időszakban a Tanács összesen 235 millió EUR összegben folyósított előlegeket; megállapítja, hogy a folyósított összegek nem teljes körűen felhasznált költségvetési sorokból származtak; hangsúlyozza, hogy a „nem teljes körűen felhasznált” a politikailag korrekt kifejezés a túlzott mértékű költségvetési kiadásokra; hangsúlyozza, hogy 2010-ben a Tanács 40 millió EUR-val növelte az „Ingatlanvásárlás” költségvetési sorát;

               5.

               tudomásul veszi a Tanács magyarázatait arról a tényről, hogy az előirányzatok a költségvetési hatóság által a költségvetési rendelet 22. és 24. cikkében meghatározott eljárásokkal összhangban engedélyezett költségvetési átcsoportosítások útján álltak rendelkezésre;

               6.

               osztja a Számvevőszék azon véleményét, miszerint egy ilyen eljárás sérti a teljesség elvét a bérleti díjak kifizetésében elért megtakarítások ellenére;

               7.

               tudomásul veszi a Tanács válaszát, miszerint a tolmácsolásra és a delegációk utazási költségeire vonatkozó költségvetési sorokban szereplő összegeknek nagyobb mértékben kell igazodniuk a tényleges felhasználáshoz, és jobb költségvetési tervezésre szólít fel a jelenlegi gyakorlatok jövőbeni elkerülése érdekében;

               8.

               emlékezteti a Számvevőszéket a Parlament azon kérésére, hogy a Bíróságnál, az európai ombudsmannál és az európai adatvédelmi biztosnál a 2010-es pénzügyi évre vonatkozó számvevőszéki éves jelentésre való előkészületek során végzett vizsgálatokhoz hasonlóan végezze el a Tanácsnál működő felügyeleti és ellenőrzési rendszerek mélyreható vizsgálatát;

               9.

               megerősíti, hogy a költségvetés végrehajtásának hatékony ellenőrzése nagy felelősséggel jár, és hogy ennek megvalósulása teljes mértékben a Tanács és a Parlament közötti intézményközi együttműködés akadálytalan lezajlásától függ;

      Függőben lévő kérdések

               10.

               sajnálja, hogy a 2007., 2008. és 2009-es pénzügyi években a mentesítési eljárások során folyamatosan nehézségei támadtak a Tanáccsal, mivel az nem volt hajlandó nyílt és hivatalos párbeszédet folytatni a Költségvetési Ellenőrző Bizottsággal és válaszolni annak kérdéseire; emlékeztet, hogy a Parlament visszautasította a Tanács főtitkárának a 2009-es pénzügyi évre szóló költségvetés végrehajtására vonatkozó mentesítését, melynek okait a 2011. május 10-i (10) és 2011. október 25-i (11) állásfoglalásaiban sorolta fel;

               11.

               igazolja a 2010-es mentesítési eljáráshoz szánt dokumentumok kézhezvételét (2010-es végleges pénzügyi kimutatások, beleértve az elszámolásokat, a pénzügyi tevékenységről szóló jelentést és a 2010-ben végzett belső ellenőrzések összefoglalóját); továbbra is várja a mentesítéshez szükséges valamennyi (nevezetesen a 2010-ben elvégzett teljes belső ellenőrzéssel kapcsolatos) dokumentumot;

               12.

               emlékeztet, hogy 2012. január 31-én (12) a Költségvetési Ellenőrző Bizottság elnöke levelet küldött a Tanács soros elnökségének, melyben kérte a Tanácsot, hogy a mentesítés keretében válaszoljon a levélhez mellékelt kérdésekre;

               13.

               emlékeztet, hogy az Unió 2010-es pénzügyi évre szóló általános költségvetésének – II., Tanácsról szóló szakaszának – végrehajtására vonatkozó mentesítésről szóló, korábban említett 2012. május 10-i határozat szerves részét képező megjegyzéseket tartalmazó állásfoglalásában a Parlament huszonhat kiegészítő kérdést tett fel a mentesítési eljárással kapcsolatban;

               14.

               sajnálja, hogy a Tanács elutasítja a kérdésekre való válaszadást;

               15.

               szintén sajnálja, hogy a Tanács nem fogadta el a Parlament meghívását a Költségvetési Ellenőrző Bizottság azon ülésére, amely során a Tanács 2010-re vonatkozó mentesítését tárgyalta;

               16.

               helyteleníti, hogy magatartásával a Tanács akadályt gördít a demokratikus ellenőrzés, valamint az átláthatóság és az uniós adófizetőkkel szembeni elszámoltathatóság elé;

               17.

               ugyanakkor üdvözli, hogy a Tanács soros elnöksége elfogadta a Parlament meghívását a 2010-re vonatkozó mentesítésről szóló jelentések 2012. május 10-i plenáris ülésen történt megvitatására; osztja az elnökség azon véleményét, miszerint kívánatos lenne, ha a Parlament és a Tanács mielőbb megegyezésre jutna a mentesítés előkészítésének módjáról;

               18.

               köszönetét fejezi ki a dán elnökségnek a 2010-re vonatkozó mentesítési eljárás során tanúsított konstruktív hozzájárulásáért; mindazonáltal sajnálja, hogy a dán elnökség nem tudta fenntartani a spanyol és a svéd elnökségek által elért eredményeket;

      A mentesítés megadása: a Parlamentet megillető jog

               19.

               hangsúlyozza, hogy az Európai Unió működéséről szóló szerződés 316., 317. és 319. cikke értelmében – amely cikkeket szövegösszefüggésük és céljuk szerint kell értelmezni – a Parlament jogosult a mentesítés megadására, nevezetesen hogy az Unió teljes költségvetésének végrehajtása kivétel nélkül parlamenti ellenőrzés és felügyelet tárgyát képezze, és hogy a mentesítés megadása autonóm módon történjék nemcsak a Bizottság által végrehajtott költségvetési szakasz tekintetében, hanem a költségvetési rendelet 1. cikke szerinti egyéb intézmények által végrehajtott költségvetési szakaszok tekintetében is;

               20.

               megállapítja, hogy a Bizottság a Költségvetési Ellenőrző Bizottság elnökének levelére adott, 2011. november 25-i válaszában kívánatosnak nyilvánítja, hogy a Parlament folytassa a többi intézmény mentesítésének megadását, elhalasztását vagy elutasítását, mint ahogy az eddig is történt, és ami még nehezebbé teszi a Tanács rendkívüli álláspontjának megértését;

               21.

               véleménye szerint minden esetben el kell végezni a Tanács, mint uniós intézmény vizsgált pénzügyi évben folytatott pénzgazdálkodásának értékelését, betartatva ezáltal a Parlament előjogait, vagyis a demokratikus elszámoltathatóság uniós polgárok irányában történő biztosítását;

               22.

               emlékeztet, hogy a Tanács kiadásait ugyanolyan módon kell ellenőrizni, mint a többi intézmény esetében, és úgy véli, hogy ezen ellenőrzés alapvető elemeinek nevezetesen az alábbiaknak kell lenniük:

                           a)

                           a Tanács, valamint a Parlament mentesítési eljárásért felelős bizottsága képviselői közötti, írásbeli kérdőíven alapuló hivatalos találkozó a bizottsági tagok kérdéseinek megválaszolása érdekében;

                           b)

                           a Tanács 2008. évre vonatkozó mentesítési eljárásával kapcsolatos 2010. június 16-i állásfoglalásában (13) felvázoltaknak megfelelően a mentesítésnek a különböző intézmények által benyújtott alábbi írásos dokumentumokon kell alapulnia:

                                       —

                                       a költségvetésük végrehajtására vonatkozó elszámolások a megelőző pénzügyi évből,

                                       —

                                       pénzügyi nyilatkozat az eszközeikről és kötelezettségeikről,

                                       —

                                       a költségvetési és pénzgazdálkodásukról szóló éves tevékenységi jelentés,

                                       —

                                       belső ellenőrük éves jelentése,

                                       —

                                       a Tanács belső költségvetési döntéseinek közzététele;

               23.

               sajnálja, hogy a felülvizsgált költségvetési rendeletről szóló tárgyalások során nem sikerült megállapodásra jutni arról, hogy miként lehetne javítani a mentesítési eljárást;

               24.

               üdvözli a Költségvetési Ellenőrző Bizottságban szervezendő, a Parlament és a Tanács mentesítési eljárásban betöltött szerepéről szóló szemináriumot, ahol többek között az alábbi elemeket lehetne figyelembe venni:

                           —

                           az Európai Unióról szóló szerződés 13. cikkének (2) bekezdése felhívja az intézményeket, hogy jóhiszeműen és kölcsönösen működjenek együtt,

                           —

                           az Európai Unió működéséről szóló szerződés 319. cikke meghatározza a Tanács és a Parlament szerepét a mentesítési eljárás vonatkozásában,

                                       i.

                                       a Tanács szerepe, hogy ajánlást fogalmaz meg az Európai Parlament részére az Unió valamennyi intézményének és szervének mentesítéséről;

                                       ii.

                                       az Európai Parlament szerepe, hogy határozatot hoz az Unió valamennyi intézményének és szervének mentesítéséről,

                           —

                           az Unió minden egyes intézményének igazgatási autonómiája saját működésük tekintetében,

                           —

                           a költségvetési rendelet mentesítésre vonatkozó cikkei (145–147. cikk),

                           —

                           az átláthatóság és az elszámoltathatóság alapvető demokratikus elve,

                           —

                           a hatékonyság, az eredményesség és a gazdaságosság erősítésére irányuló célkitűzés a költségvetés végrehajtása terén,

                           —

                           annak érdekében, hogy a Parlament és a Tanács betölthessék szerepeiket, az Európai Unió működéséről szóló szerződés és a költségvetési rendelet kimondják, hogy bizonyos számú dokumentumot a mentesítésért felelős hatóság rendelkezésére kell bocsátani:

                                       i.

                                       a Számvevőszék éves jelentése, az ellenőrzés alá vont intézményeknek a Számvevőszék észrevételeire adott válaszaival együtt – beleértve a megbízhatósági nyilatkozatot –, valamint a Számvevőszék esetleges egyéb különjelentései;

                                       ii.

                                       a Parlament és a Tanács által, az Európai Unió működéséről szóló szerződés 319. cikkének értelmében adott jelzések tekintetében elért eredményeken alapuló éves tevékenységi jelentés;

                                       iii.

                                       a költségvetés végrehajtására vonatkozó elszámolás a megelőző pénzügyi évből;

                                       iv.

                                       pénzügyi nyilatkozatot az eszközökről és kötelezettségekről;

                                       v.

                                       a költségvetési és pénzgazdálkodásról szóló jelentést;

                                       vi.

                                       a végrehajtott belső ellenőrzések számát és típusát, a tett ajánlásokat és az ajánlások alapján tett lépéseket összefoglaló jelentés,

                           —

                           a Tanácsnak át kell adnia a Parlament – mint a mentesítési határozat meghozatalával megbízott hatóság – számára minden, a mentesítéssel összefüggő információt, melyet a Parlament kér,

                           —

                           a Tanács írásban válaszol a Parlament mentesítésre vonatkozó kérdéseire,

                           —

                           a Tanácsnak valamennyi uniós intézményt és szervet egyenlő alapon kell kezelnie a mentesítésről szóló ajánlás kidolgozása során,

                           —

                           2013. január vége előtt a mentesítéssel kapcsolatos kérdésekkel foglalkozó találkozóra kerül sor a Parlament és a Tanács között, az említett pontok vonatkozásában,

                           —

                           a Tanács elnökségének aktívan részt kellene vennie a Számvevőszék éves jelentésének ismertetésén és a Parlament mentesítéssel foglalkozó plenáris vitáján.

      (1)  HL L 64., 2010.3.12.

      (2)  HL C 332., 2011.11.14., 1. o.

      (3)  HL C 326., 2011.11.10., 1. o.

      (4)  HL C 332., 2011.11.14., 134. o.

      (5)  HL L 286., 2012.10.17., 22. o.

      (6)  HL L 248., 2002.9.16., 1. o.

      (7)  A Tanács 2002. július 22-i eljárási szabályzatához (HL L 230., 2002.8.28., 7. o.) kapcsolódó határozat.

      (8)  HL C 139., 2006.6.14., 1. o.

      (9)  Az európai átláthatósági kezdeményezés.

      (10)  HL L 250., 2011.9.27., 25. o.

      (11)  HL L 313., 2011.11.26., 13. o.

      (12)  301653. sz., 2012. január 31-i levél.

      (13)  HL L 252., 2010.9.25., 24. o.


title: 2006/336/EK: A Bizottság határozata ( 2006. május 10. ) a vállalatirányítási és társasági jogi nem kormányzati szakértők csoportjának létrehozásáról szóló,  2005. április 28-i  2005/380/EK határozat módosításáról

text:
               11.5.2006

               HU

               Az Európai Unió Hivatalos Lapja

               L 124/29

      A BIZOTTSÁG HATÁROZATA

   (2006. május 10.)
   a vállalatirányítási és társasági jogi nem kormányzati szakértők csoportjának létrehozásáról szóló, 2005. április 28-i 2005/380/EK határozat módosításáról
   (2006/336/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a vállalatirányítási és társasági jogi nem kormányzati szakértők csoportjának létrehozásáról szóló, 2005. április 28-i 2005/380/EK határozatra (1) és különösen annak 3. és 4. cikkére,
   mivel:
   A csoport egyik tagja a kinevezési időszak alatt lemondott. A Bizottságnak ezért új tagot kell kineveznie a csoportba,
   ELFOGADTA EZT A HATÁROZATOT:
   1. cikk
   A Bizottság kinevezi a vállalatirányítási és társasági jogi nem kormányzati szakértők csoportjába új tagként Váradi Lajost, Józef Okolski helyébe.
   2. cikk
   Ezt a határozatot 2008. április 27-éig kell alkalmazni.

      Kelt Brüsszelben, 2006. május 10-én.

            a Bizottság részéről

         Charlie McCREEVY

            a Bizottság tagja

      (1)  HL L 126., 2005.5.19., 40. o.


title: A Tanács (KKBP) 2017/1087 határozata (2017. június 19.) a Krím és Szevasztopol jogellenes annektálása miatti korlátozó intézkedésekről szóló 2014/386/KKBP határozat módosításáról

text:
               20.6.2017

               HU

               Az Európai Unió Hivatalos Lapja

               L 156/24

         A TANÁCS (KKBP) 2017/1087 HATÁROZATA
   (2017. június 19.)
   a Krím és Szevasztopol jogellenes annektálása miatti korlátozó intézkedésekről szóló 2014/386/KKBP határozat módosításáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 29. cikkére,
   tekintettel az Unió külügyi és biztonságpolitikai főképviselőjének javaslatára,
   mivel:

               (1)

               A Tanács 2014. június 23-án elfogadta a 2014/386/KKBP határozatot (1).

               (2)

               A Tanács nem ismeri el és továbbra is elítéli a Krím és Szevasztopol Oroszországi Föderáció általi jogellenes annektálását, és változatlanul elkötelezett el nem ismerési politikájának mindenre kiterjedő végrehajtása mellett.

               (3)

               A 2014/386/KKBP határozat felülvizsgálata alapján a korlátozó intézkedéseket 2018. június 23-ig meg kell hosszabbítani.

               (4)

               A 2014/386/KKBP határozatot ezért ennek megfelelően módosítani kell,

         ELFOGADTA EZT A HATÁROZATOT:
   1. cikk
   A 2014/386/KKBP határozat 5. cikke második bekezdésének helyébe a következő szöveg lép:

      „Ezt a határozatot 2018. június 23-ig kell alkalmazni.”.

   2. cikk
   Ez a határozat az Európai Unió Hivatalos Lapjában való kihirdetésének napját követő napon lép hatályba.

      Kelt Brüsszelben, 2017. június 19-én.

            a Tanács részéről

            az elnök

         F. MOGHERINI

      (1)  A Tanács 2014/386/KKBP határozata (2014. június 23-i) a Krím és Szevasztopol jogellenes annektálása miatti korlátozó intézkedésekről (HL L 183., 2014.6.24., 70. o.).


title: 2007/42/EK: Az Európai Központi Bank határozata ( 2006. december 15. ) a nemzeti központi bankoknak az Európai Központi Bank tőkejegyzési kulcsában való százalékos részesedéséről (EKB/2006/21)

text:
               31.1.2007

               HU

               Az Európai Unió Hivatalos Lapja

               L 24/1

      AZ EURÓPAI KÖZPONTI BANK HATÁROZATA

   (2006. december 15.)
   a nemzeti központi bankoknak az Európai Központi Bank tőkejegyzési kulcsában való százalékos részesedéséről
   (EKB/2006/21)
   (2007/42/EK)
   AZ EURÓPAI KÖZPONTI BANK KORMÁNYZÓTANÁCSA,
   tekintettel a Központi Bankok Európai Rendszere és az Európai Központi Bank Alapokmányára és különösen annak 29.4. és 49.3. cikkeire,
   tekintettel az Európai Központi Bank („EKB”) Általános Tanácsának az Alapokmány 47.2. cikkének negyedik francia bekezdésével összhangban való közreműködésére,
   mivel:

               (1)

               A nemzeti központi bankoknak az Európai Központi Bank tőkejegyzési kulcsában való százalékos részesedéséről szóló, 2004. április 22-i EKB/2004/5 határozat (1)2004. május 1-jétől meghatározta az EKB tőkejegyzési kulcsában az azon nemzeti központi bankokhoz („NKB-k”) rendelt súlyokat (a továbbiakban: tőkejegyzési kulcs, illetve tőkejegyzésikulcs-súlyok), amelyek 2004. május 1-jén a Központi Bankok Európai Rendszerének („KBER”) részei voltak.

               (2)

               Tekintettel arra, hogy a Bulgária és Románia 2007. január 1-jén csatlakozik az Európai Unióhoz, illetve arra, hogy ezen országok NKB-jai 2007. január 1-jén a KBER részeivé válnak, az EKB jegyzett tőkéjét automatikusan fel kell emelni az Alapokmány 49.3. cikkének megfelelően. Ez a tőkeemelés megkívánja minden olyan NKB tőkejegyzésikulcs-súlyának kiszámítását, amely 2007. január 1-jén a KBER része, az Alapokmány 29.1. cikkének analógiája alapján és a 29.2. cikkével összhangban. Az EKB kibővített tőkejegyzési kulcsa és az egyes NKB-k tőkejegyzésikulcs-súlyai 2007. január 1-jétől hatályosak. Az EKB/2004/5 határozatot ezért hatályon kívül kell helyezni, és egy új határozatnak kell a helyébe lépnie, ami tükrözi az aktuális helyzetet.

               (3)

               Az Európai Központi Bank tőkejegyzési kulcsának módosításához alkalmazandó statisztikai adatokról szóló, 2003. július 15-i 2003/517/EK tanácsi határozattal (2) összhangban az Európai Bizottság az EKB rendelkezésére bocsátotta a kibővített tőkejegyzési kulcs meghatározásánál alkalmazandó statisztikai adatokat.

               (4)

               Az Európai Központi Bank Általános Tanácsának eljárási szabályzata 3.5. és 6.6. cikkére figyelemmel és tekintettel az Általános Tanács e határozat meghozatalában való közreműködésére, a Bolgár Nemzeti Bank és a Banca Naţională a României elnöke lehetőséget kapott arra, hogy e határozattal kapcsolatban észrevételeket nyújtson be annak elfogadása előtt,

         A KÖVETKEZŐKÉPPEN HATÁROZOTT:
   1. cikk
   Kerekítés
   Amennyiben az Európai Bizottság a tőkejegyzési kulcs kibővítésekor alkalmazandó, felülvizsgált statisztikai adatokat közöl, és a számadatok összege nem éri el a 100 %-ot, a különbséget az alábbiak szerint kell jóváírni: i. ha a végösszeg 100 % alatti, 0,0001 százalékpontot kell hozzáadni a legkisebb részesedés(ek)hez emelkedő sorrendben, pontosan a 100 % eléréséig, vagy ii. ha a végösszeg meghaladja a 100 %-ot, 0,0001 százalékpontot kell levonni a legnagyobb részesedés(ek)ből csökkenő sorrendben, pontosan a 100 % eléréséig.
   2. cikk
   Tőkejegyzésikulcs-súlyok
   Az Alapokmány 29. cikkében meghatározott tőkejegyzési kulcsban az egyes NKB-khoz rendelt súlyok 2007. január 1-jétől a következők:

                           –

                           Nationale Bank van België/Banque Nationale de Belgique

               2,4708 %

                           –

                           Bolgár Nemzeti Bank

               0,8833 %

                           –

                           Česká národní banka

               1,3880 %

                           –

                           Danmarks Nationalbank

               1,5138 %

                           –

                           Deutsche Bundesbank

               20,5211 %

                           –

                           Eesti Pank

               0,1703 %

                           –

                           Görög Nemzeti Bank

               1,8168 %

                           –

                           Banco de España

               7,5498 %

                           –

                           Banque de France

               14,3875 %

                           –

                           Central Bank and Financial Services Authority of Ireland

               0,8885 %

                           –

                           Banca d'Italia

               12,5297 %

                           –

                           Ciprusi Nemzeti Bank

               0,1249 %

                           –

                           Latvijas Banka

               0,2813 %

                           –

                           Lietuvos bankas

               0,4178 %

                           –

                           Banque centrale du Luxembourg

               0,1575 %

                           –

                           Magyar Nemzeti Bank

               1,3141 %

                           –

                           Bank Ċentrali ta' Malta/Central Bank of Malta

               0,0622 %

                           –

                           De Nederlandsche Bank

               3,8937 %

                           –

                           Oesterreichische Nationalbank

               2,0159 %

                           –

                           Narodowy Bank Polski

               4,8748 %

                           –

                           Banco de Portugal

               1,7137 %

                           –

                           Banca Naţională a României

               2,5188 %

                           –

                           Banka Slovenije

               0,3194 %

                           –

                           Národná banka Slovenska

               0,6765 %

                           –

                           Suomen Pankki

               1,2448 %

                           –

                           Sveriges Riksbank

               2,3313 %

                           –

                           Bank of England

               13,9337 %

         3. cikk
   Záró rendelkezések
   (1)   Ez a határozat 2007. január 1-jén lép hatályba.
   (2)   Az EKB/2004/5 határozat 2007. január 1-jén hatályát veszti.
   (3)   Az EKB/2004/5 határozatra való hivatkozásokat az erre a határozatra való hivatkozásként kell értelmezni.

      Kelt Frankfurt am Mainban, 2006. december 15-én.

            az EKB elnöke

         Jean-Claude TRICHET

      (1)  HL L 205., 2004.6.9., 5. o.

      (2)  HL L 181., 2003.7.19., 43. o.


title: A Tanács (KKBP) 2016/994 határozata (2016. június 20.) a Libériával szembeni korlátozó intézkedésekről szóló 2008/109/KKBP közös álláspont hatályon kívül helyezéséről

text:
               21.6.2016

               HU

               Az Európai Unió Hivatalos Lapja

               L 162/21

         A TANÁCS (KKBP) 2016/994 HATÁROZATA
   (2016. június 20.)
   a Libériával szembeni korlátozó intézkedésekről szóló 2008/109/KKBP közös álláspont hatályon kívül helyezéséről
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 29. cikkére,
   tekintettel az Unió külügyi és biztonságpolitikai főképviselőjének javaslatára,
   mivel:

               (1)

               A Tanács 2008. február 12-én elfogadta a Libériával szembeni korlátozó intézkedésekről szóló 2008/109/KKBP közös álláspontot (1), amely fegyverembargóról rendelkezett.

               (2)

               Az Egyesült Nemzetek Biztonsági Tanácsa 2016. május 25-én elfogadta Libéria tekintetében a 2288 (2016) sz. ENSZ BT-határozatot, amellyel azonnali hatállyal megszüntette a korábban az 1521 (2003) sz. ENSZ BT-határozat 2. pontjában foglalt és az 1683 (2006) sz. ENSZ BT-határozat 1. és 2. pontjával, az 1731 (2006) sz. ENSZ BT-határozat 1.b) pontjával, az 1903. (2009) sz. ENSZ BT-határozat 3., 4., 5. és 6. pontjával, az 1961 (2010) sz. ENSZ BT-határozat 3. pontjával, valamint a 2128 (2013) sz. ENSZ BT-határozat 2. b) pontjával módosított, fegyverekre vonatkozó intézkedéseket.

               (3)

               A 2008/109/KKBP közös álláspontot ezért hatályon kívül kell helyezni,

         ELFOGADTA EZT A HATÁROZATOT:
   1. cikk
   A 2008/109/KKBP közös álláspont hatályát veszti.
   2. cikk
   Ez a határozat az Európai Unió Hivatalos Lapjában való kihirdetését követő napon lép hatályba.

      Kelt Luxembourgban, 2016. június 20-án.

            a Tanács részéről

            az elnök

         F. MOGHERINI

      (1)  A Tanács 2008/109/KKBP közös álláspontja (2008. február 12.) a Libériával szembeni korlátozó intézkedésekről (HL L 38., 2008.2.13., 26. o.).


title: A Tanács 2012/324/KKBP határozata ( 2012. június 25. ) az Európai Unió palesztin területeken folytatott rendőri missziójáról (EUPOL COPPS) szóló 2010/784/KKBP határozat módosításáról és hatályának meghosszabbításáról

text:
               26.6.2012

               HU

               Az Európai Unió Hivatalos Lapja

               L 165/48

         A TANÁCS 2012/324/KKBP HATÁROZATA
   (2012. június 25.)
   az Európai Unió palesztin területeken folytatott rendőri missziójáról (EUPOL COPPS) szóló 2010/784/KKBP határozat módosításáról és hatályának meghosszabbításáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 28. cikkére, 42. cikkének (4) bekezdésére és 43. cikkének (2) bekezdésére,
   tekintettel az Unió külügyi és biztonságpolitikai főképviselőjének javaslatára,
   mivel:

               (1)

               A Tanács 2005. november 14-én elfogadta az Európai Unió palesztin területeken folytatott rendőri missziójáról szóló 2005/797/KKBP együttes fellépést (1), amelynek hatályát utoljára a 2009/955/KKBP tanácsi határozat (2) hosszabbította meg 2010. december 31-ig.

               (2)

               A Tanács 2010. december 17-én elfogadta a legutóbb a 2011/858/KKBP határozattal (3) módosított 2010/784/KKBP határozatot (4), amely 2011. január 1-jétől meghosszabbította az Európai Unió palesztin területeken folytatott rendőri misszióját (EUPOL COPPS). A 2010/784/KKBP határozat 2012. június 30-én hatályát veszti.

               (3)

               A Politikai és Biztonsági Bizottság (PBB) 2012. május 4-én az EUPOL COPPS misszió 2013. június 30-ig történő meghosszabbítását javasolta.

               (4)

               Az EUPOL COPPS missziót – jelenlegi megbízatása alapján – 2012. július 1-jétől2013. június 30-ig újra meg kell hosszabbítani.

               (5)

               Meg kell határozni továbbá az EUPOL COPPS-szal kapcsolatos kiadások fedezésére szánt pénzügyi referenciaösszeget a 2012. július 1-jétől2013. június 30-ig terjedő időszakra.

               (6)

               A misszió végrehajtására olyan helyzetben kerül sor, amely rosszabbodhat és akadályozhatja az Unió külső tevékenységének az Európai Unióról szóló szerződés 21. cikkében meghatározott célkitűzései elérését,

         ELFOGADTA EZT A HATÁROZATOT:
   1. cikk
   A 2010/784/KKBP határozat a következőképpen módosul:

               1.

               a 13. cikk (1) bekezdése a következő albekezdéssel egészül ki:
               „Az EUPOL COPPS misszióval járó kiadások fedezésére szánt pénzügyi referenciaösszeg a 2012. július 1-jétől2013. június 30-ig terjedő időszakra 9 330 000 EUR.”;

               2.

               A 16. cikk második bekezdésének helyébe a következő szöveg lép:
               „Ez a határozat 2013. június 30-án hatályát veszti.”.

         2. cikk
   Ez a határozat az elfogadásának napján lép hatályba.
   Ezt a határozatot 2012. július 1-jétől kell alkalmazni.

      Kelt Luxembourgban, 2012. június 25-én.

            a Tanács részéről

            az elnök

         C. ASHTON

      (1)  HL L 300., 2005.11.17., 65. o.

      (2)  HL L 330., 2009.12.16., 76. o.

      (3)  HL L 338., 2011.12.21., 54. o.

      (4)  HL L 335., 2010.12.18., 60. o.


title: 2009/891/EK: A Tanács határozata ( 2009. november 30. ) a Bosznia-Hercegovinának nyújtandó makroszintű pénzügyi támogatásról

text:
               5.12.2009

               HU

               Az Európai Unió Hivatalos Lapja

               L 320/6

      A TANÁCS HATÁROZATA

   (2009. november 30.)
   a Bosznia-Hercegovinának nyújtandó makroszintű pénzügyi támogatásról
   (2009/891/EK)
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen annak 308. cikkére,
   tekintettel a Bizottság javaslatára,
   tekintettel az Európai Parlament véleményére,
   a Gazdasági és Pénzügyi Bizottsággal folytatott konzultációt követően,
   mivel:

               (1)

               A Bosznia-Hercegovina és az Európai Unió (EU) közötti kapcsolatok a stabilizációs és társulási folyamat és az európai partnerség keretében fejlődnek; Bosznia-Hercegovina és a Bizottság 2008. június 16-án írta alá a stabilizációs és társulási megállapodást, valamint a kereskedelemről és a kereskedelemmel kapcsolatos kérdésekről szóló ideiglenes megállapodást.

               (2)

               A bosznia-hercegovinai gazdaságot 2008 negyedik negyedéve óta növekvő mértékben sújtja a világméretű gazdasági és pénzügyi válság, aminek következtében csökken a kibocsátás és a kereskedelem, és esnek a költségvetés bevételei.

               (3)

               A Nemzetközi Valutalap (IMF) pénzügyi támogatást nyújt Bosznia-Hercegovina gazdaságának stabilizálásához és helyreállításához. 2009 májusában Bosznia-Hercegovina hatóságai új – 1,15 milliárd EUR összegű, hároméves időszakra szóló – hitelprogramról állapodtak meg az IMF-fel, amelyet az IMF igazgatótanácsa 2009 júliusában jóváhagyott.

               (4)

               Bosznia-Hercegovina a romló gazdasági helyzet és kilátások fényében további makroszintű közösségi pénzügyi támogatást kért.

               (5)

               Mivel az IMF feltételezése alapján a 2010. évi fizetési mérlegben továbbra is finanszírozási rés áll fenn, a makroszintű pénzügyi támogatás a jelenlegi rendkívüli körülmények között a Bosznia-Hercegovina által kért segítségre adott megfelelő válasznak tekinthető a gazdaság stabilizációjához a hatályos IMF-programmal összefüggésben. Ez a pénzügyi támogatás várhatóan hozzájárul a költségvetés finanszírozási szükségletének csökkentéséhez is.

               (6)

               A Közösség ezen pénzügyi támogatáshoz kapcsolódó pénzügyi érdekeinek hatékony védelme céljából elő kell írni, hogy Bosznia-Hercegovina hozzon megfelelő intézkedéseket az e támogatáshoz kapcsolódó csalás, korrupció és egyéb szabálytalanságok megelőzése és az ellenük való küzdelem vonatkozásában, valamint rendelkezni kell a Bizottság által végzett ellenőrzésekről és a Számvevőszék által végzett vizsgálatokról.

               (7)

               E közösségi pénzügyi támogatást képező összeg felszabadítása a költségvetési hatóság hatáskörének sérelme nélkül történik.

               (8)

               E támogatást a Bizottságnak kell kezelnie a Gazdasági és Pénzügyi Bizottsággal együttműködve.

               (9)

               E határozat elfogadásához a Szerződés a 308. cikken kívül más jogkörökről nem rendelkezik,

         A KÖVETKEZŐKÉPPEN HATÁROZOTT:
   1. cikk
   (1)   A Közösség hitel formájában legfeljebb 100 millió EUR tőkeösszegű és legfeljebb 15 éves átlagos futamidejű makroszintű pénzügyi támogatást nyújt Bosznia-Hercegovinának, az ország gazdasági stabilizációjának támogatása és a hatályos IMF-programban meghatározott – a fizetési mérleghez és a költségvetéshez kapcsolódó – szükségletének enyhítése céljából.
   (2)   E célból a Bizottság felhatalmazást kap arra, hogy a Közösség nevében hitelt vegyen fel a szükséges források megszerzéséhez.
   (3)   E közösségi pénzügyi támogatás folyósítását a Gazdasági és Pénzügyi Bizottsággal szoros együttműködésben a Bizottság kezeli úgy, hogy az összhangban álljon az IMF és Bosznia-Hercegovina között létrejött megállapodásokkal és megegyezésekkel.
   (4)   A Közösség pénzügyi támogatása a 2. cikk (1) bekezdésében említett egyetértési megállapodás hatálybalépését követő első naptól számított két évig áll rendelkezésre. Amennyiben azonban a körülmények megkövetelik, a Bizottság a Gazdasági és Pénzügyi Bizottsággal folytatott konzultációt követően úgy határozhat, hogy legfeljebb egy évvel meghosszabbítja a rendelkezésre állási időszakot.
   2. cikk
   (1)   A Gazdasági és Pénzügyi Bizottsággal folytatott konzultációt követően a Bizottság felhatalmazást kap, hogy megállapodjon a boszniai-hercegovinai hatóságokkal az egyetértési megállapodásba foglalandó, e közösségi makroszintű pénzügyi támogatáshoz kapcsolódó gazdaságpolitikai feltételekről. E feltételeknek összeegyeztethetőknek kell lenniük az IMF és Bosznia-Hercegovina közötti megállapodásokkal vagy megegyezésekkel. A támogatás részletes pénzügyi feltételeit a Bizottság és a boszniai és hercegovinai hatóságok között kötendő hitelmegállapodásban kell meghatározni.
   (2)   A közösségi pénzügyi támogatás végrehajtása során a Bizottság felügyeli a támogatás tekintetében Bosznia-Hercegovinában alkalmazandó pénzügyi megállapodások, igazgatási eljárások, valamint külső és belső ellenőrzési mechanizmusok megbízhatóságát.
   (3)   A Bizottság rendszeres időközönként ellenőrzi, hogy Bosznia-Hercegovina gazdaságpolitikája összhangban van a közösségi támogatás célkitűzéseivel, és hogy kellőképpen teljesülnek a megállapodás szerinti gazdaságpolitikai feltételek. Ennek során a Bizottság szorosan együttműködik az IMF-fel és a Világbankkal és szükség esetén a Gazdasági és Pénzügyi Bizottsággal.
   3. cikk
   (1)   A Bizottság a közösségi pénzügyi támogatást két hitelrészletben bocsátja Bosznia-Hercegovina rendelkezésére, a (2) bekezdésben meghatározott feltételektől függően. A hitel részleteinek nagyságát az egyetértési megállapodásban határozzák meg.
   (2)   A Bizottság az egyetértési megállapodásban meghatározott gazdaságpolitikai feltételek megfelelő végrehajtásától függően dönt a részletek felszabadításáról. A második részlet legkorábban három hónappal az első részlet felszabadítását követően folyósítható.
   (3)   A közösségi pénzeszközöket a Bosznia-Hercegovinai Nemzeti Banknak fizetik ki. Az egyetértési megállapodásban részletezendő előírásoktól – többek között a fennmaradó költségvetési finanszírozási szükségletek megerősítésétől – függően e pénzeszközök ellenértékét helyi pénznemben Bosznia-Hercegovina és közigazgatási egységei államkincstárai, mint végső kedvezményezettek számára lehet átutalni.
   4. cikk
   (1)   Az ebben a határozatban említett közösségi hitelfelvételi és -nyújtási műveleteket euróban, egyazon értéknap alkalmazásával kell végrehajtani, és a Közösség ezek során nem lehet érintett lejárati határidők transzformálásában, árfolyam- vagy kamatkockázatokban vagy más kereskedelmi kockázatokban.
   (2)   Bosznia-Hercegovina kérésére a Bizottság megteszi a szükséges lépéseket annak biztosítására, hogy a kölcsönfeltételek tartalmazzanak előtörlesztési záradékot és ez összekapcsolódjon a hitelfelvételi műveletek feltételei közé felvett megfelelő záradékkal.
   (3)   Bosznia-Hercegovina kérésére és amennyiben a körülmények lehetővé teszik a hitel kamatlábának csökkentését, a Bizottság részben vagy egészben újrafinanszírozhatja eredeti kölcsöneit, vagy átalakíthatja a megfelelő pénzügyi feltételeket. Az újrafinanszírozási vagy átalakítási műveleteket az (1) bekezdésben megállapított feltételekkel összhangban kell végrehajtásának, és azok nem eredményezhetik az adott hitel átlagos futamidejének kiterjesztését vagy az újrafinanszírozás vagy átalakítás napján fennálló tőkeösszeg növekedését.
   (4)   Az e határozat szerinti hitelfelvételi és -nyújtási műveletekhez közvetlenül kapcsolódó, a Közösség részéről felmerülő költségeket Bosznia-Hercegovina viseli.
   (5)   A Gazdasági és Pénzügyi Bizottságot folyamatosan tájékoztatni kell a (2) és (3) bekezdésben említett műveletek fejleményeiről.
   5. cikk
   A közösségi pénzügyi támogatást az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendelettel (1) és végrehajtási szabályaival (2) összhangban kell végrehajtani. A Bosznia és Hercegovinai hatóságokkal kötendő egyetértési megállapodás és a hitelmegállapodás mindenekelőtt rendelkezik a Bosznia-Hercegovina által meghozandó megfelelő intézkedésekről az e támogatást érintő csalás, korrupció és egyéb szabálytalanságok megelőzését és az ellenük való küzdelmet illetően. Rendelkeznek továbbá a Bizottság által végzett ellenőrzésről is – beleértve a helyszíni ellenőrzésekre és vizsgálatokra jogosult Európai Csalás Elleni Hivatalt (OLAF) – és adott esetben a Számvevőszék által végzett, helyszínen végrehajtandó pénzügyi ellenőrzésekről.
   6. cikk
   A Bizottság minden év augusztus 31-ig benyújtja az Európai Parlamentnek és a Tanácsnak az e határozat előző évi végrehajtásának értékeléséről szóló jelentést. A jelentés részletezi a 2. cikk (1) bekezdésének megfelelően az egyetértési megállapodásban meghatározott szakpolitikai feltételek, Bosznia-Hercegovina aktuális gazdasági és költségvetési eredményei, valamint a Bizottságnak a folyósítási részletek felszabadítására vonatkozó határozata közötti összefüggést.
   7. cikk
   Ez a határozat az Európai Unió Hivatalos Lapjában való kihirdetésének napján lép hatályba.

      Kelt Brüsszelben, 2009. november 30-án.

            a Tanács részéről

            az elnök

         B. ASK

      (1)  HL L 248., 2002.9.16., 1. o.

      (2)  A Bizottság 2342/2002/EK, Euratom rendelete (HL L 357., 2002.12.31., 1. o.).


title: 2005/549/EK: Az Európai Parlament határozata (2005. április 12.) az Európai Élelmiszer-biztonsági Hatóság ügyvezető igazgatójának adott, a 2003-as pénzügyi év költségvetésének végrehajtására vonatkozó mentesítésről

text:
               27.7.2005

               HU

               Az Európai Unió Hivatalos Lapja

               L 196/132

      AZ EURÓPAI PARLAMENT HATÁROZATA

   (2005. április 12.)
   az Európai Élelmiszer-biztonsági Hatóság ügyvezető igazgatójának adott, a 2003-as pénzügyi év költségvetésének végrehajtására vonatkozó mentesítésről
   (2005/549/EK)
   AZ EURÓPAI PARLAMENT,
   tekintettel a Számvevőszék az Európai Élelmiszer-biztonsági Hatóság 2003-as pénzügyi évére vonatkozó éves beszámolójára és a Hatóság válaszaira (1),
   tekintettel a Tanács 2005. március 8-i ajánlására (6857/2005 – C6-0066/2005),
   tekintettel az EK-Szerződésre és különösen annak 276. cikkére,
   tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (2) és különösen annak 185. cikkére, valamint az élelmiszerjog általános elveiről és követelményeiről, az Európai Élelmiszer-biztonsági Hatóság létrehozásáról és az élelmiszer-biztonságra vonatkozó eljárások megállapításáról szóló 178/2002/EK rendeletet módosító, 2003. július 22-i 1642/2003/EK európai parlamenti és tanácsi rendeletre (3) és különösen annak 44. cikkére,
   tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (4) és különösen annak 94. cikkére,
   tekintettel eljárási szabályzatának 70. és 71. cikkére, valamint V. mellékletére,
   tekintettel a költségvetési ellenőrző bizottság jelentésére és a Környezetvédelmi, Közegészségügyi és Élelmiszer-biztonsági Bizottság véleményére (A6-0074/2005),

               1.

               mentesíti az Európai Élelmiszer-biztonsági Hatóság ügyvezető igazgatóját a 2003-as pénzügyi év költségvetése végrehajtására vonatkozó felelősség alól;

               2.

               megjegyzéseit a kísérő állásfoglalásban rögzíti;

               3.

               utasítja elnökét, hogy továbbítsa ezt a határozatot és a kísérő állásfoglalást az Európai Élelmiszer-biztonsági Hatóság ügyvezető igazgatója, a Tanács, a Bizottság és a Számvevőszék részére, valamint hogy a szövegeket tegye közzé az Európai Unió Hivatalos Lapjában (L sorozat).

         Josep BORRELL FONTELLES

            az elnök

         Julian PRIESTLEY

            a főtitkár

      (1)  HL C 324, 2004.12.30., 39. o.

      (2)  HL L 248., 2002.9.16., 1. o.

      (3)  HL L 245., 2003.9.29., 4. o.

      (4)  HL L 357., 2002.12.31., 72. o.

         AZ EURÓPAI PARLAMENT ÁLLÁSFOGLALÁSA

      az Európai Élelmiszer-biztonsági Hatóság igazgatójának adott, a 2003-as pénzügyi évre szóló általános költségvetésének végrehajtására vonatkozó mentesítésről szóló határozat részét képező megjegyzésekkel
      AZ EURÓPAI PARLAMENT,
      tekintettel a Számvevőszék az Európai Élelmiszer-biztonsági Hatóság 2003-as pénzügyi évére vonatkozó éves beszámolójára és a Hatóság válaszaira (1),
      tekintettel a Tanács 2005. március 8-i ajánlására (6857/2005 – C6-0066/2005),
      tekintettel az EK-Szerződésre és különösen annak 276. cikkére,
      tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i, 1605/2002/EK, Euratom tanácsi rendeletre (2) és különösen annak 185. cikkére, valamint az élelmiszerjog általános elveiről és követelményeiről, az Európai Élelmiszer-biztonsági Hatóság létrehozásáról és az élelmiszer-biztonságra vonatkozó eljárások megállapításáról szóló 178/2002/EK rendeletet módosító, 2003. július 22-i 1642/2003/EK európai parlamenti és tanácsi rendeletre (3) és különösen annak 44. cikkére,
      tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (4) és különösen annak 94. cikkére,
      tekintettel eljárási szabályzatának 70. és 71. cikkére, valamint V. mellékletére,
      tekintettel a költségvetési ellenőrző bizottság jelentésére és a Környezetvédelmi, Közegészségügyi és Élelmiszer-biztonsági Bizottság véleményére (A6-0074/2005),

                  A.

                  mivel az Európai Számvevőszék fent említett jelentésében megállapította, kellő bizonyosságot szerzett arról, hogy a 2003. december 31-én zárult pénzügyi évre vonatkozó éves beszámoló megbízható, és hogy az alapjául szolgáló ügyletek egészében véve jogszerűek és szabályszerűek,

                  B.

                  mivel a Parlament a költségvetési rendelet 185. cikkének megfelelően először mentesíti hatáskörében a Hatóság igazgatóját a 2003-as pénzügyi évre vonatkozó költségvetés végrehajtását illetően,

                  C.

                  mivel a Hatósággal való ilyen kapcsolat életbelépése után a Parlament illetékes bizottsága a kérésnek megfelelően megkapta az Hatóság tól az információkat, és felkészült az illetékes bizottságok és a Hatóság közötti szoros együttműködés kialakítására,

                  D.

                  mivel a Hatóság egyik fő célkitűzése az élelmiszerek iránti fogyasztói bizalom növelése,

            1.   tudomásul veszi az Európai Élelmiszer-biztonsági Hatóság 2003-as pénzügyi évre vonatkozó elszámolásának következő adatait;
      Bevételi és kiadási kimutatás a 2003-as pénzügyi évre

                  (in EUR 1000)

                  2003

                  Revenue

                  Commission subsidies

                  10 284

                  Other revenue

                  33

                  Total revenue (a)

                  10 317

                  Expenditure

                  Staff — Title I of the budget

                  Payments

                  3 567

                  Appropriations carried over

                  149

                  Administration — Title II of the budget

                  Payments

                  1 092

                  Appropriations carried over

                  1 189

                  Operating expediture — Title III of the budget

                  Payments

                  1 278

                  Appropriations carried over

                  2 895

                  Total expenditure (b)

                  10 171

                  Outturn for the financial year (a – b)

                  146

                  Exchange rate difference

                  0

                  Balance for the financial year

                  146

                     NB: The totals may include differences due to rounding.

                     Source: information supplied by the Authority.

            2.   tudomásul veszi a Számvevőszéknek a költségvetési rendeletnek való megfeleléssel kapcsolatban felmerülő problémákra vonatkozó észrevételeit (például a különböző pénzügyi szereplők feladatai nincsenek elkülönítve, vagy késlekedés tapasztalható a számviteli adatok nyújtásához szükséges rendszerellenőrzés során); tudomásul veszi a Számvevőszék azon észrevételét is, miszerint hiányosságok tapasztalhatók az alkalmazott személyzet díjazásának és jogosultságainak meghatározásakor alkalmazandó szabályokat illetően;
      3.   tudomásul veszi a Hatóság válaszait a Számvevőszék észrevételeinek teljesítése érdekében tett intézkedéseket illetően;
      4.   álláspontja szerint a hiányosságok elsődleges oka az, hogy a Hatóság felfutási időszakában van; felkéri a Hatóságot, hogy ahol szükséges, tegyen további helyreigazító intézkedéseket a Számvevőszék észrevételeinek való teljes megfelelés érdekében;
      5.   sajnálatát fejezi ki, amiért a Hatóság nem rendelkezik esélyegyenlőségi tervvel, és elvárja, hogy a Hatóság egy ilyen terv rövid időn belüli kidolgozása révén hamarosan egyenlő esélyeket biztosító munkáltatóvá váljon; elvárja, hogy a Hatóság ne csak a felvételkor érvényesítse az egyenlő elbánás elvét, hanem hosszabb távon is segítse elő a nemek közötti egyenlőséget;
      6.   elvárja, hogy az állatok szenvedésének elkerülése érdekében az Európai Élelmiszer-biztonsági Hatóság az állatkísérleti eredmények megosztása tekintetében a vegyi anyagok közösségi nyilvántartásában javasoltak szerint jár el;
      7.   elvárja, hogy a Hatóság a dokumentumokhoz való nyilvános hozzáférésről szóló 1049/2001/EK európai parlamenti és tanácsi rendelet (5) 1. cikkének a) pontjában, 4. cikkének (2) és (3) bekezdésében lefektetettek szerint a lehető legszélesebb értelemben érvényesítse a „nyomós közérdek” megfogalmazást az információkérések kezelésekor, hogy a fogyasztóknak az összes lehetséges információ rendelkezésére álljon fogyasztói döntésük meghozatalakor;
      8.   üdvözli a Hatóság elkötelezettségét a fő célcsoportok tájékoztatása iránt, de reméli, további intézkedések történnek a stratégiák továbbfejlesztése és megerősítése céljából, különösen az állampolgárok felé történő információszolgáltatást és kommunikációt illetően;
      9.   elvárja, hogy a Hatóság a 2004-es pénzügyi évre vonatkozó éves tevékenységi jelentésében teljes körű jelentést készítsen az elért haladásról;
      A Bizottságnak és az ügynökségeknek címzett általános pontok

                  10.

                  felidézi álláspontját, hogy miközben támogatta a Bizottság korlátozott számú modell kialakítására irányuló erőfeszítéseit – legalábbis a jövendő „szabályozási” ügynökségeket illetően, azt a nézetet képviselte, hogy az aktuális és a jövőbeli ügynökségek szerkezete alaposabb vizsgálatot igényel intézményközi szinten; azt is hangsúlyozza, hogy mielőtt a Bizottság meghatározná a szabályozási ügynökségek működésének keretfeltételeit, intézményközi megállapodásnak kell a közös irányvonalakat pontosan meghatároznia; ennek még az ügynökségek harmonizált szerkezeti keretrendszerének kialakítása előtt meg kell történnie;

                  11.

                  tudomásul veszi a Bizottság álláspontját (6) a Bizottság alap ügyviteli személyzetén kívüli más szervekre (ideértve az ügynökségeket) feladatok végrehajtása céljából történő hatáskör-átruházásra vonatkozóan; azt az álláspontot képviseli, hogy ez nem felel meg a Parlament azon felhívásának, miszerint alaposabb, intézményközi szintű vizsgálatnak kell alávetni a létező ügynökségek szerkezetét; ezért felkéri a Bizottságot, hogy adjon felvilágosítást ebben a témában, illetve a jövendő átfogó intézményközi, a pénzügyi terven belül vagy azzal párhuzamosan kialakítandó új rendszerre vonatkozó megállapodással kapcsolatban (7);

                  12.

                  felkéri a Bizottságot, szervezze meg és hajtsa végre az egyes ügynökségekről készített értékelések középtávú, azaz a szokásos hároméves ciklusú keresztmetszeti elemzését, azzal a céllal, hogy

                              a)

                              következtetéseket vonjon le az ügynökségi tevékenységeknek az EU politikáival való koherenciáját illetően általában, és az ügynökségek, illetve a bizottság részlegeinek jelenlegi és kifejlesztendő együttműködését és ezek átfedésének elkerülését illetően;

                              b)

                              értékelést készítsen az ügynökségek saját tevékenységi területén végzett munkája eredményének szélesebb európai hozzáadott értékéről, és az ügynökségmodellek helytállóságáról, teljesítményéről és hatékonyságáról az EU-politikák végrehajtása vagy az azokhoz való hozzájárulása tekintetében;

                              c)

                              meghatározza és fokozza az ügynökségek tevékenységének hatását az EU és állampolgárai közötti távolság csökkentése és az EU hozzáférhetőségének és láthatóságának fokozása tekintetében;

                  13.

                  elvárja, hogy egy ilyen átfogó jelentés elérhetővé váljon 2005 végére, hogy le legyen fedve az új költségvetési rendelet bevezetésétől számított hároméves időszak és a megszületendő ügynökségi rendszer új keretrendszere;

                  14.

                  felkéri az ügynökségeket, hogy aktívan vegyenek részt ebben a folyamatban, és működjenek együtt a Bizottsággal, nyújtsanak megfelelő tájékoztatást a működésüket, szerepüket, megbízásukat és szükségleteiket érintő lényeges kérdésekről, illetve bármely olyan más tényezőről, amely segítheti a mentesítési eljárás továbbfejlesztését, illetve hozzájárulhat az ilyen eljárás sikeréhez; felkéri az ügynökségeket, hogy ezeket az információkat az illetékes bizottságok részére is továbbítsák;

                  15.

                  felhívja a Bizottságot, hogy a fentiekkel párhuzamosan, legkésőbb 2005 végéig terjessze elő javaslatait a létező ügynökségek alapító okmányainak módosításait illetően, melyek célja többek között az lenne, hogy optimálissá váljon a Bizottság és az ügynökségek kapcsolata, ezért a javaslatoknak a következő célkitűzéseket kell szem előtt tartaniuk:

                              a)

                              a Bizottság és az ügynökségek közötti kommunikáció fokozása;

                              b)

                              együttműködés kialakítása vagy kiterjesztése a fedezni kívánt szükségletek és a célkitűzések meghatározása, az elérendő eredmények és az elérésükhöz szükséges stratégia, illetve az ellenőrzési és értékelési szabályok kidolgozása területén;

                              c)

                              kiegészítő tevékenységek fokozása, a szükséges források jobb szervezése és hatékony felosztása eredmények elérése érdekében, és kommunikációs stratégia kidolgozása ezen eredmények terjesztése céljából;

                  16.

                  hangsúlyozza, hogy egy új ügynökség létrehozására vonatkozó javaslatról szóló bármely döntés meghozatala előtt a Bizottságnak alaposan értékelnie kell az adott ügynökség funkciójának szükségességét és hozzáadott értékét, figyelembe véve a fennálló struktúrákat, a szubszidiaritás elvét, a költségvetési megszorításokat és az eljárások egyszerűsítését;

                  17.

                  elvárja, hogy a Bizottság sürgősen nyújtsa be az ügynökségek személyzeti politikájára vonatkozó iránymutatásokat, melyeket a Parlament kért a Bizottságtól a 2005-ös költségvetési eljárás befejezése előtti benyújtásra;

            Az ügynökségeknek címzett általános pontok

                  18.

                  elvárja, hogy a 2343/2002/EK, Euratom rendelet 72. cikke (5) bekezdésének megfelelően mostantól valamennyi ügynökségtől megkapja a belső ellenőr által végrehajtott ellenőrzések eredményeit tartalmazó jelentést, az elkészített ajánlásokat és az ezek nyomán hozott intézkedéseket;

                  19.

                  felkéri az ügynökségeket, tegyenek további erőfeszítéseket a más köztisztviselőkre alkalmazandó személyzeti szabályzat saját személyzetükre történő megfelelő alkalmazása érdekében (toborzási eljárások és az ezzel kapcsolatban hozott döntések, személyes akták, díjazás és egyéb jogosultságok kiszámítása, előmeneteli politika, szabad állások százaléka, kvóták a nemi egyenjogúság figyelembevételére stb.);

                  20.

                  megállapítja, hogy általában véve, az ügynökségek személyzeti összetételét tekintve egyenlőtlenség tapasztalható a férfi és női alkalmazottak százalékos arányában; fájlalja, hogy a személyzet nagyjából egy harmadát kitevő férfiak túlsúlyban vannak a magasabb fokozatú beosztásokban, míg a nők általában az alacsonyabb fokozatú beosztásokban képviseltetik magukat nagyobb arányban; elvárja, hogy az ügynökségek azonnali és hatékony intézkedéseket hozzanak a helyzet javítása érdekében;

                  21.

                  felhívja az ügynökségeket, hogy személyzeti politikájukban biztosítsák a foglalkoztatáshoz, szakképzéshez, előmenetelhez és munkakörülményekhez (8) való hozzáférés terén a nők és férfiak közötti egyenlő bánásmód elvének alkalmazására vonatkozó 76/207/EGK tanácsi irányelvet módosító, 2002. szeptember 23-i 2002/73/EK európai parlamenti és tanácsi irányelv összes vonatkozó előírásainak alkalmazását;

                  22.

                  elvárja, hogy az ügynökségek a Számvevőszék vonatkozó észrevételeire adott válaszként teljes mértékben betartsák a költségvetési rendeletben lefektetett költségvetési alapelveket, különösen az egységesség és a teljesség elvét; felhívja azon ügynökségeket, amelyek még nem teljesítették a költségvetési rendeletben meghatározott számviteli követelményeket, hogy tegyék meg a szükséges lépéseket és erősítsék meg még jobban eljárásaikat a belső irányítás és ellenőrzés tekintetében a felelősségre vonhatóság, az átláthatóság és az európai hozzáadott érték növelése céljával;

                  23.

                  bátorítja az ügynökségeket, különösen azokat, amelyek más ügynökségekkel közös tevékenységet vagy feladatot teljesítenek, hogy erősítsék meg együttműködésüket, így nyitva új lehetőségeket a fejlődő együttműködések számára; felkéri az ügynökségeket, hogy szükség esetén külön megállapodások (közös nyilatkozatok, szándéknyilatkozatok, kiegészítő jellemzőket felmutató közös tervekről és tevékenységekről vagy programokról szóló határozatok) keretében öntsék hivatalos formába együttműködésüket, hogy elkerüljék a feladatok ismétlődését, hogy minden ügynökség eredménye világosan azonosítható legyen, és hogy a közös erőfeszítések eredménye révén maximalizálható legyen a hozzáadott érték és munkájuk hatása; elvárja, hogy ezzel kapcsolatban rendszeres tájékoztatást kapjon;

                  24.

                  felhívja az ügynökségeket, hogy fordítsanak különös figyelmet az odaítélési eljárásokra és a szerződések kezelésére; felkéri az ügynökségeket, hogy tegyenek meg minden szükséges intézkedést igazgatási struktúráikat illetően belső ellenőrzési eljárásaik, csatornáik és irányításuk megerősítése céljából; azt az álláspontot képviseli, hogy szükség és megvalósíthatóság esetén ilyen intézkedés lehet például a kockázatelemzés alapján tanácsadási feladattal megbízott speciális egységek felállítása a szerződésodaítélési eljárások előkészítésének legjobb módjáról, annak érdekében, hogy igény szerint biztosítva legyen a felügyelet és az ellenőrzés végrehajtása; ezzel az üggyel kapcsolatban felhívja a Bizottságot és a Számvevőszéket, hogy erősítse meg együttműködését az ügynökségekkel;

                  25.

                  tudomásul veszi a néhány, különösen az „újonnan létrehozott” ügynökségek igazgatói által említett, a költségvetési rendeletben lefektetett, az ügynökségekre nézve kötelező jelentéskészítési dátumoknak és határidőknek való megfeleléssel kapcsolatban felmerülő nehézségeket; felhívja az ügynökségek igazgatóit, hogy a költségvetési rendelet közelgő, 2005. évi felülvizsgálatát szem előtt tartva, tájékoztassák a költségvetési és a költségvetési ellenőrző bizottságot az addig felmerült problémákról, hogy a felülvizsgálat keretében ezeket is figyelembe lehessen venni; elvárja, hogy az igazgatók külön javaslatokat tegyenek a működési követelményeiknek leginkább megfelelő határidőkre a költségvetési rendeletben az ügynökségek számára meghatározott jelentéstételi kötelezettségek szem előtt tartása mellett;

                  26.

                  tudomásul veszi az ügynökségek igazgatóinak pozitív válaszát a Parlament mentesítés-előkészítésért felelős bizottságának felhívására, miszerint pontosabb kommunikációs rendszert kell kiépíteni, különösen az ügynökségek jelentéskészítési kötelezettségeivel kapcsolatos dokumentumoknak az adott bizottság részére történő átadása tekintetében; álláspontja szerint az ilyen jellegű kommunikáció jobb szervezése megerősíti a Parlament ügynökségekkel való együttműködését, és fokozza a demokratikus ellenőrzést;

                  27.

                  felkéri az ügynökségek igazgatóit, hogy a jövőben a pénzügyi és igazgatási adatokkal együtt bemutatott éves tevékenységi jelentésükhöz csatoljanak a Bizottság főigazgatói által aláírthoz hasonló, tevékenységük jogszerűségét és szabályszerűségét igazoló nyilatkozatot;

                  28.

                  felkéri az ügynökségeket, hogy fejlesszenek ki átfogó kommunikációs stratégiát munkájuk eredményeinek nyilvánosság elé tárására a megfelelő formában (azon túlmenően, hogy ezeket az eredményeket ismertetik az intézményekkel, a tagállamok illetékes szolgálataival, szakemberekkel, partnerekkel vagy meghatározott kedvezményezettekkel); felhívja az ügynökségeket, hogy egy ilyen stratégia kidolgozásának szem előtt tartása mellett fokozzák együttműködésüket és az e cél megvalósítását célzó bevált gyakorlatokat illető információcseréjüket; elvárja, hogy illetékes bizottságait az ügynökségek még a következő mentesítési eljárás előtt annak rendje és módja szerint értesítsék a stratégia kidolgozásának előrehaladásáról, a tevékenységük hatékony és időben történő ellenőrzésének biztosítása érdekében;

            A Számvevőszéknek és az ügynökségeknek címzett általános pontok

                  29.

                  üdvözli a Számvevőszék azon kezdeményezését, hogy táblázattal egészíti ki az ügynökségekről szóló különjelentéseit, amelyben összefoglalja az adott ügynökség hatáskörét, irányítását, rendelkezésre álló forrásait és eredményeit vagy teljesítményét; azt az álláspontot képviseli, hogy ezzel fokozható ezen közösségi szervek munkájának érthetősége és átláthatósága, miközben szükség esetén hasznos összehasonlítási alapot biztosít a Parlament által felvetett harmonizált ügynökségi keretrendszer felállításához;

                  30.

                  felkéri a Számvevőszéket és az ügynökségeket, hogy erősítsék meg együttműködésüket az eljárások és a technikai eszközök területén a hatékony és eredményes költségvetési és pénzügyi irányítás elősegítése érdekében, olyan módszer kidolgozásának szem előtt tartásával, mely már az eljárás kezdetétől előkészíti a terepet a pozitív költségvetési mentesítéshez; elvárja, hogy rendszeresen tájékoztassák az előrehaladásról és a bevált gyakorlatok bevezetésének állapotáról;

                  31.

                  felhívja a Számvevőszéket és az ügynökségeket, hogy még a Számvevőszék mentesítésről szóló végleges jelentésének összeállítása előtt erősítsék meg a kontradiktórius eljárás átláthatóságát az ellentmondások és a kétértelműség elkerülése végett, mivel az veszélyeztethetné az egész eljárás hitelességét; e tekintetben felkéri a Számvevőszéket és a Bizottságot, hogy tegyenek javaslatot a megvalósított fejlesztésekkel és/vagy a felmerült problémákkal kapcsolatos információk frissítésének megvalósítására, a Számvevőszék előkészítő jelentésének első tárgyalásától kezdve egészen a mentesítés megadásáról vagy elutasításáról szóló határozat megszületéséig, hogy ezáltal a lehető legpontosabb kép alakuljon ki az ügynökségek állapotáról.

         (1)  HL C 324., 2004.12.30., 39. o.

         (2)  HL L 248., 2002.9.16., 1. o.

         (3)  HL L 245., 2003.9.29., 4. o.

         (4)  HL L 357., 2002.12.31., 72. o.

         (5)  HL L 145., 2001.5.31., 43. o.

         (6)  A Bizottságnak a Tanácsnak és az Európai Parlamentnek címzett „Közös jövőnk építése, a kibővített Európai Unió politikai kihívásai és költségvetési eszközei (2007–2013)” című közleménye (COM(2004) 0101, 38. o.) 1. mellékletében lefektetettek szerint.

         (7)  Lásd a 2002. évi mentesítés bizottsági ellenőrző jelentésének mellékletét (COM(2004) 0648, 108. o.).

         (8)  HL L 269., 2002.10.5., 15. o.


title: 2013/682/EU: A Tanács határozata ( 2013. november 19. ) az Európai Vegyianyag-ügynökség egy igazgatósági tagjának kinevezéséről

text:
               27.11.2013

               HU

               Az Európai Unió Hivatalos Lapja

               L 316/43

         A TANÁCS HATÁROZATA
   (2013. november 19.)
   az Európai Vegyianyag-ügynökség egy igazgatósági tagjának kinevezéséről
   (2013/682/EU)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre,
   tekintettel a vegyi anyagok regisztrálásáról, értékeléséről, engedélyezéséről és korlátozásáról (REACH) és az Európai Vegyianyag-ügynökség létrehozásáról szóló, 2006. december 18-i 1907/2006/EK európai parlamenti és tanácsi rendeletre (1) és különösen annak 79. cikkére,
   mivel:

               (1)

               Az 1907/2006/EK rendelet79. cikke úgy rendelkezik, hogy az Európai Vegyianyag-ügynökség igazgatóságának (a továbbiakban: az igazgatóság) tagjaiként a Tanács tagállamonként egy képviselőt nevez ki.

               (2)

               A Tanács 2011. május 17-i határozatával (2) kinevezte az igazgatóság 15 tagját.

               (3)

               A román kormány értesítette a Tanácsot arról, hogy az igazgatóság román képviselőjét le kívánja váltani, és jelölést nyújtott be az új képviselőre vonatkozóan, akit a 2015. május 31-ig terjedő időszakra kell kinevezni,

         ELFOGADTA A KÖVETKEZŐ HATÁROZATOT:
   1. cikk
   Ionuț GEORGESCU helyére a 2013. november 19-től2015. május 31-ig terjedő időszakra Liliana Luminița TÎRCHILĂ román állampolgár, született 1960. február 1-jén, kerül kinevezésre az Európai Vegyianyag-ügynökség igazgatósági tagjává.
   2. cikk
   Ez a határozat az elfogadásának napján lép hatályba.

      Kelt Brüsszelben, 2013. november 19-én.

            a Tanács részéről

            az elnök

         L. LINKEVIČIUS

      (1)  HL L 396., 2006.12.30., 1. o.

      (2)  HL C 151., 2011.5.21., 1. o.


title: A Tanács határozata (1997. november 28.) a WTO keretében az alapvető távközlési szolgáltatásokról folytatott tárgyalások eredményeinek az Európai Közösség nevében – a hatásköre alá eső kérdések vonatkozásában – történő elfogadásáról

text:
Fontos jogi nyilatkozat

|

31997D0838

Hivatalos Lap L 347 , 18/12/1997 o. 0045 - 0058

		A Tanács határozata(1997. november 28.)a WTO keretében az alapvető távközlési szolgáltatásokról folytatott tárgyalások eredményeinek az Európai Közösség nevében – a hatásköre alá eső kérdések vonatkozásában – történő elfogadásáról(97/838/EK)AZ EURÓPAI UNIÓ TANÁCSA,tekintettel az Európai Közösséget létrehozó szerződésre, és különösen annak 57., 66., 90., 99., 100., 100a. és 113. cikkére, a 228. cikk (2) bekezdésével, és a 228. cikk (3) bekezdésének első albekezdésével összefüggésben,tekintettel a Bizottság javaslatára [1],tekintettel az Európai Parlament véleményére [2],mivel a Tanács 1994. december 22-i 94/800/EK határozatával [3] jóváhagyta a Kereskedelmi Világszervezetet létrehozó Marrakeshi Egyezményt, valamint az ahhoz kapcsolódó megállapodásokat, miniszteri határozatokat és nyilatkozatokat – beleértve az alapvető távközlésről folytatott tárgyalásokról szóló miniszteri határozatot –, valamint a távközlésről szóló mellékletet és az alapvető távközlésről folytatott tárgyalásokról szóló mellékletet;mivel a Bizottság által az Európai Közösség és azok tagállamai nevében az alapvető távközlési szolgáltatásokról folytatott tárgyalások során vállalt összes kötelezettség kielégítő és arányos eredménynek tekinthető;mivel 1996. április 30-án a Tanács felhatalmazta a Bizottságot, hogy az Európai Közösség és azok tagállamai nevében jóváhagyja az alapvető távközlésről tárgyaló csoport és a WTO Szolgáltatás-kereskedelmi Tanácsa határozatát, amely elfogadja a Szolgáltatások Kereskedelméről szóló Általános Egyezmény (GATS) negyedik jegyzőkönyvét, valamint a Szolgáltatás-kereskedelmi Tanácsnak az alapvető távközlés terén vállalt kötelezettségekről szóló határozatát;mivel 1997. február 14-én a Tanács felhatalmazta a Bizottságot, hogy a WTO-nak benyújtsa az Európai Közösség és azok tagállamai nevében vállalt kötelezettségek végleges ütemtervét;mivel a Közösséget nem csak a Szerződés kifejezett rendelkezése ruházhatja fel a nemzetközi megállapodások megkötésére irányuló hatáskörrel, hanem a Szerződés egyéb rendelkezéseiből, és a közösségi intézményeknek az e rendelkezések alapján elfogadott intézkedéseiből is eredhet e hatásköre;mivel amennyiben a Szerződés célkitűzéseinek megvalósítása céljából közösségi szabályzatokat fogadtak el, a tagállamok a közösségi intézmények keretein kívül nem vállalhatnak olyan kötelezettségeket, amelyek e szabályokat módosíthatják vagy hatályukat megváltoztathatják;mivel az alapvető távközlési szolgáltatásokra vonatkozó egyes kötelezettségvállalások a Szerződés 113. cikke értelmében a Közösség hatáskörébe esnek; továbbá mivel az alapvető távközlési szolgáltatásokra vonatkozó egyéb kötelezettségvállalások kihatnak az 57., 66., 90., 99., 100. és 100a. cikk alapján elfogadott közösségi szabályokra, így ezeket a kötelezettségeket csak a Közösség vállalhatja;mivel a Szerződés 100. cikkének e határozat jogalapjaként történő meghatározását az a tény is alátámasztja, hogy az alapvető távközlési szolgáltatásokra vonatkozó fenti kötelezettségvállalások várhatóan érintik a különböző tagállamok társaságai közötti fúzióra, szétválásra, eszközátadásra, valamint üzletrészek cseréjére vonatkozó közös rendszeréről szóló, 1990. július 23-i 90/434/EGK tanácsi irányelvet [4], valamint a különböző tagállamokban működő anyavállalatokra és leányvállalatokra vonatkozó közös adózási rendről szóló, 1990. július 23-i 90/435/EGK tanácsi irányelvet [5], amely irányelvek alapja a Szerződés 100. cikke;mivel természetüket tekintve nem valószínű, hogy akár a Kereskedelmi Világszervezetet létrehozó egyezményre, akár a Szolgáltatások Kereskedelméről szóló Általános Egyezmény jegyzőkönyveire közvetlenül hivatkoznának a Közösség vagy a tagállamok bíróságai;A KÖVETKEZŐKÉPPEN HATÁROZOTT:Egyetlen cikk(1) A Szolgáltatások Kereskedelméről szóló Általános Egyezménynek az alapvető távközlési szolgáltatásokról szóló negyedik jegyzőkönyvét a Közösség hatásköre alá eső kérdések vonatkozásában az Európai Közösség nevében a Tanács jóváhagyja.(2) A negyedik jegyzőkönyv, valamint az alábbi dokumentumok szövegét csatolták e határozathoz:- a Közösség és a tagállamok különös kötelezettségvállalásainak ütemterve, amely része a WTO keretében 1997. február 15-én megállapított kötelezettségvállalások átfogó csomagjának,- a Szolgáltatás-kereskedelmi Tanács határozata az alapvető távközlés terén vállalt kötelezettségekről, és- az alapvető távközlésről tárgyaló csoport által a Szolgáltatás-kereskedelmi Tanács számára összeállított 1997. február 15-i jelentése.(3) A Tanács elnöke felhatalmazást kap, hogy kijelölje a Szolgáltatások Kereskedelméről szóló Általános Egyezmény negyedik jegyzőkönyvének a Közösséget a hatáskörébe tartozó része vonatkozásában jogilag kötelező aláírására jogosult személy(eke)t.Kelt Brüsszelben, 1997. november 28-án.a Tanács nevébenaz elnökG. Wohlfart[1] HL C 267., 1997.9.3., 80. o.[2] HL C 339., 1997.11.10.[3] HL L 336., 1994.12.23., 1. o.[4] HL L 225., 1990.8.20., 1. o.[5] HL L 225., 1990.8.20., 6. o.--------------------------------------------------


title: A Tanács határozata (2017. április 3.) az Európai Unió 2017-es pénzügyi évre vonatkozó 1. sz. költségvetés-módosítási tervezetéről szóló tanácsi álláspont elfogadásáról

text:
               7.4.2017

               HU

               Az Európai Unió Hivatalos Lapja

               C 109/2

         A TANÁCS HATÁROZATA
   (2017. április 3.)
   az Európai Unió 2017-es pénzügyi évre vonatkozó 1. sz. költségvetés-módosítási tervezetéről szóló tanácsi álláspont elfogadásáról
   (2017/C 109/02)
   AZ EURÓPAI UNIÓ TANÁCSA,
   tekintettel az Európai Atomenergia-közösséget létrehozó szerződéssel és különösen annak 106a. cikkével együtt értelmezett, az Európai Unió működéséről szóló szerződésre és különösen annak 314. cikkére,
   tekintettel az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25-i 966/2012/EU, Euratom európai parlamenti és tanácsi rendeletre (1) és különösen annak 41. cikkére,
   mivel:

               —

               2016. december 1-jén sor került az Unió 2017-es pénzügyi évre vonatkozó költségvetésének végleges elfogadására (2).

               —

               A Bizottság 2017. január 26-án benyújtotta a 2017-es pénzügyi év általános költségvetésére vonatkozó 1. sz. költségvetés-módosítási tervezetre irányuló javaslatát,

         A KÖVETKEZŐKÉPPEN HATÁROZOTT:
   Egyetlen cikk
   A Tanács 2017. április 3-án elfogadta az Európai Unió 2017-es pénzügyi évre vonatkozó 1. sz. költségvetés-módosítási tervezetéről szóló tanácsi álláspontot.
   A teljes szöveg megtekinthető a Tanács honlapján és letölthető onnan: http://www.consilium.europa.eu/.

      Kelt Luxembourgban, 2017. április 3-án.

            a Tanács részéről

            az elnök

         R. GALDES

      (1)  HL L 298., 2012.10.26., 1. o.

      (2)  HL L 51., 2017.2.28., 1. o.


title: A Tanács határozata (1998. július 13.) az Európai Közösség és az Amerikai Egyesült Államok között a kíméletes csapdázás előírásairól kölcsönösen elfogadott jegyzőkönyvek formájában történő nemzetközi megállapodás megkötéséről

text:
Fontos jogi nyilatkozat

|

31998D0487

Hivatalos Lap L 219 , 07/08/1998 o. 0024 - 0025

		A Tanács határozata(1998. július 13.)az Európai Közösség és az Amerikai Egyesült Államok között a kíméletes csapdázás előírásairól kölcsönösen elfogadott jegyzőkönyvek formájában történő nemzetközi megállapodás megkötéséről(98/487/EK)AZ EURÓPAI UNIÓ TANÁCSA,tekintettel az Európai Közösséget létrehozó szerződésre, és különösen annak 113. és 100a. cikkére, a 228. cikk (2) bekezdésének első mondatával és a 228. cikk (3) bekezdésének első albekezdésével összefüggésben,tekintettel a Bizottság javaslatára [1],tekintettel az Európai Parlament véleményére [2],tekintettel az 1996. júniusi tárgyalási irányelvekről szóló tanácsi határozatra, amelyben a Tanács felhatalmazza a Bizottságot, hogy Kanadával, az Orosz Föderációval, az Amerikai Egyesült Államokkal és más érdekelt országgal tárgyaljon és megállapodásra jusson a kíméletes csapdázás előírásait illetően,tekintettel az 1997. július 22-i tanácsi határozatra, amely jóváhagyja a nemzetközi kíméletes csapdahasználati normákról az Európai Közösség, Kanada és az Orosz Föderáció között fennálló megállapodást, és felhívja a Bizottságot, hogy fokozza erőfeszítéseit egy olyan megállapodás aláírása érdekében az Amerikai Egyesült Államokkal, amely egyenértékű a Kanadával és az Orosz Föderációval aláírttal,mivel a 3254/91/EGK [3] rendelet, különösképpen annak 3. cikke (1) bekezdésének második francia bekezdése a nemzetközileg elfogadott kíméletes csapdázás azon előírásaira utal, amelyeknek a lábfogó csapdák használatát nem tiltó harmadik országok által alkalmazott csapdahasználati módszereknek meg kell felelniük, hogy azon országok is exportálhassák a Közösségbe bizonyos állatfajok prémjét és az azokból készült egyéb termékeket;mivel a megállapodás legfontosabb célja olyan összehangolt műszaki előírások megállapítása, amelyek megfelelő szinten biztosítják a csapdába ejtett állatok jólétét és a csapdák gyártását és használatát egyaránt szabályozzák, valamint elősegítik a csapdák, a prémek és a megállapodás által érintett fajokból előállított termékek kereskedelmét a felek között;mivel a megállapodás végrehajtása a csapdák vizsgálatára és a megállapított előírásoknak való megfelelésük igazolására, valamint a nem tanúsított csapdák kiváltására szolgáló ütemterv felállítását követeli meg;mivel az e határozathoz csatolt, elfogadott jegyzőkönyv formájában megkötött megállapodás összhangban van a fentiekben említett tárgyalási irányelvekkel; mivel ezért eleget tesz a 3254/91/EGK rendelet 3. cikke (1) bekezdésének második francia bekezdésében említett nemzetközileg elfogadott kíméletes csapdázás fogalmának;mivel a kíméletes csapdahasználati normákról az Európai Közösség és az Amerikai Egyesült Államok között elfogadott jegyzőkönyv formájában megkötött nemzetközi megállapodást jóvá kell hagyni,A KÖVETKEZŐKÉPPEN HATÁROZOTT:1. cikkA kíméletes csapdázás előírásairól az Európai Közösség és az Amerikai Egyesült Államok között elfogadott jegyzőkönyv formájában megkötött nemzetközi megállapodás megkötését a Tanács jóváhagyja.A megállapodás szövegét e határozathoz csatolták.2. cikkA megkötési okmányt a Tanács elnöke juttatja el az Amerikai Egyesült Államokhoz [4].Kelt Brüsszelben, 1998. július 13-án.a Tanács részérőlaz elnökW. Schüssel[1] HL C 32., 1998.1.30., 8. o.[2] HL C 210., 1998.7.6.[3] A Tanács 1991. november 4-i 3254/91/EGK rendelete a lábfogó csapdák Közösségen belüli használatának tilalmáról, valamint a lábfogó csapdákkal, vagy a kíméletes csapdázási szabványoknak nem megfelelő módszerekkel való elejtést alkalmazó országokból származó egyes vadon élő állatfajok prémjének és belőlük előállított áruknak a Közösségbe történő behozatala tilalmáról (HL L 308., 1991.11.9., 1. o.).[4] A megállapodás hatálybalépésének dátumát a Tanács Főtitkársága az Európai Közösségek Hivatalos Lapjában teszi közzé.--------------------------------------------------


title: 2006/275/EK: A Bizottság határozata ( 2006. április 10. ) a foglalkozási vegyianyag-expozíciós határértékekkel foglalkozó tudományos bizottság létrehozásáról szóló 95/320/EK határozat módosításáról

text:
               11.4.2006

               HU

               Az Európai Unió Hivatalos Lapja

               L 101/4

      A BIZOTTSÁG HATÁROZATA

   (2006. április 10.)
   a foglalkozási vegyianyag-expozíciós határértékekkel foglalkozó tudományos bizottság létrehozásáról szóló 95/320/EK határozat módosításáról
   (2006/275/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   mivel:

               (1)

               A 95/320/EK bizottsági határozat (1) létrehozza a foglalkozási vegyianyag-expozíciós határértékekkel foglalkozó tudományos bizottságot, a továbbiakban: a bizottság.

               (2)

               A tíz új tagállam 2004. évi csatlakozását követően a 95/320/EK határozatnak a bizottság összetételét érintő rendelkezései többé nem helytállóak.

               (3)

               A bizottság elfogulatlan és kiváló minőségű tudományos véleményének kialakítása érdekében fontos, hogy tagjai függetlenek legyenek és magas szintű képesítéssel rendelkezzenek. Fontos továbbá megőrizni a bizottság magas szintű hatékonyságát is.

               (4)

               A bizottságnak ebből adódóan legfeljebb 21 tagból kell állnia, akiket a Bizottság a tagállamok által a megfelelő jelöltekre tett javaslatok alapján választ és nevez ki.

               (5)

               A 95/320/EK határozatot ennek megfelelően módosítani kell,

         A KÖVETKEZŐKÉPPEN HATÁROZOTT:
   Egyetlen cikk
   A 95/320/EK határozat 3. cikkében az (1) és (2) bekezdés helyébe a következő lép:

      „(1)   A bizottság a tagállamok által javasolt megfelelő jelöltek közül kiválasztott, legfeljebb 21 tagból áll, akik a 2. cikkben szereplő megbízatás teljesítéséhez szükséges szakterületek teljes körét képviselik, beleértve különösen a vegyészetet, a toxikológiát, a járványtant, a foglalkozás-egészségügyet és az ipari higiéniát, valamint általános hozzáértéssel rendelkeznek az OEL-ek meghatározásában.
      (2)   A Bizottság bizonyított tudományos szakértelmük és jártasságuk alapján nevezi ki a bizottság tagjait, tekintettel a különböző szakterületek lefedésének szükségességére.”

      Kelt Brüsszelben, 2006. április 10-én.

            a Bizottság részéről

         Vladimír ŠPIDLA

            a Bizottság tagja

      (1)  HL L 188., 1995.8.9., 14. o.


title: 2006/573/EK: A Bizottság határozata ( 2006. augusztus 18. ) a foglalkozási vegyianyag-expozíciós határértékekkel foglalkozó tudományos bizottság tagjainak új hivatali időre szóló kinevezéséről

text:
               22.8.2006

               HU

               Az Európai Unió Hivatalos Lapja

               L 228/22

      A BIZOTTSÁG HATÁROZATA

   (2006. augusztus 18.)
   a foglalkozási vegyianyag-expozíciós határértékekkel foglalkozó tudományos bizottság tagjainak új hivatali időre szóló kinevezéséről
   (2006/573/EK)
   AZ EURÓPAI KÖZÖSSÉGEK BIZOTTSÁGA,
   tekintettel a foglalkozási vegyianyag-expozíciós határértékkel foglalkozó tudományos bizottság (a továbbiakban: a bizottság) létrehozásáról szóló, 1995. július 12-i 95/320/EK bizottsági határozatra (1) és különösen annak 3. cikkére,
   tekintettel a jelölteknek a tagállamok által benyújtott listájára,
   mivel:

               (1)

               A 95/320/EK határozat 3. cikkének (1) bekezdése előírja, hogy a bizottság az összes tagállamból kinevezett legfeljebb 21 tagból áll, akiket a tagállamok által ajánlott megfelelő jelöltek közül választanak ki, és akik a bizottsági megbízatás teljesítéséhez szükséges szakterületek teljes körét képviselik.

               (2)

               A 95/320/EK határozat 3. cikkének (2) bekezdése előírja, hogy a Bizottság a bizottság tagjait bizonyított tudományos szakértelmük és tapasztalatuk alapján nevezi ki, tekintettel a különböző szakterületek lefedésének szükségességére.

               (3)

               A 95/320/EK határozat 3. cikkének (4) bekezdése kimondja, hogy a bizottság tagjainak hivatali ideje három év, és a kinevezés megújítható. A hároméves időszak lejártát követően a bizottság tagjai mindaddig hivatalukban maradnak, amíg a helyükbe nem lépnek, illetve amíg kinevezésüket meg nem újítják.

               (4)

               A 2002. október 2-i bizottsági határozat harmadik hivatali idejükre, a 2002. április 1-je és 2005. március 31-e közötti időszakra nevezte ki a foglalkozási vegyianyag-expozíciós határértékekkel foglalkozó tudományos bizottság tagjait (2).

               (5)

               Ezért szükséges az említett bizottság tagjait negyedik hivatali idejükre kinevezni (a 2006. július 1-je és 2009. június 30-a közötti időszakra).

               (6)

               A Bizottság a 95/320/EK határozat 3. cikkének (2) bekezdésében előírtaknak megfelelően valamennyi tagállammal konzultációt folytatott,

         A KÖVETEKZŐKÉPPEN HATÁROZOTT:
   Egyetlen cikk
   A Bizottság a foglalkozási vegyianyag-expozíciós határértékekkel foglalkozó tudományos bizottság következő tagjait kinevezi 2006. július 1-je és 2009. június 30-a közötti, negyedik hivatali idejükre:

               Bertazzi, Prof. Pier Alberto

               Olaszország

               Bolt, Prof. Hermann

               Németország

               Dominique, Dr. Lison

               Belgium

               Fabiánová, Dr. Eleonóra

               Szlovákia

               Foà, Prof. Vito

               Olaszország

               González, Dr. Enrique

               Spanyolország

               Greim, Prof. Helmut

               Németország

               Hartwig, Prof. Andrea

               Németország

               Hay, Prof. Alastair

               Egyesült Királyság

               Hudak, Dr. Aranka

               Magyarország

               Johansson, Prof. Gunnar

               Svédország

               Levy, Prof. Leonard

               Egyesült Királyság

               Masschelein, Prof. Raphaël

               Belgium

               Meldrum, Mrs. Maureen

               Egyesült Királyság

               Nielsen, Prof. Gunnar

               Dánia

               Nordman, Prof. Hendrik

               Finnország

               Pospischil, Dr. Erich

               Ausztria

               Pratt, Dr. Iona

               Írország

               Skowron, Dr. Jolanta

               Lengyelország

               Stuecker, Dr. Isabelle

               Franciaország

               Woutersen, Dr. Ruud A.

               Hollandia

      Kelt Brüsszelben, 2006. augusztus 18-án.

            a Bizottság részéről

         Vladimír ŠPIDLA

            a Bizottság tagja

      (1)  HL L 188., 1995.8.9., 14. o. A 2006/275/EK határozattal (HL L 101., 2006.4.11., 4. o.) módosított határozat.

      (2)  HL C 245., 2002.10.11., 5. o.


title: A Tanács határozata (1985. november 11.) az Európai Gazdasági Közösség és a Svájci Államszövetség között a levesekre, mártásokra és ételízesítőkre vonatkozó kereskedelmi szabályokról szóló, levélváltás formájában létrejövő megállapodás megkötéséről

text:
Fontos jogi nyilatkozat

|

31985D0504

Hivatalos Lap L 309 , 21/11/1985 o. 0022 - 0022 finn különkiadás fejezet 11 kötet 11 o. 0235  spanyol különkiadás fejezet 11 kötet 23 o. 0007  svéd különkiadás fejezet 11 kötet 11 o. 0235  portugál különkiadás fejezet 11 kötet 23 o. 0007

		A Tanács határozata(1985. november 11.)az Európai Gazdasági Közösség és a Svájci Államszövetség között a levesekre, mártásokra és ételízesítőkre vonatkozó kereskedelmi szabályokról szóló, levélváltás formájában létrejövő megállapodás megkötéséről(85/504/EGK)AZ EURÓPAI KÖZÖSSÉGEK TANÁCSA,tekintettel az Európai Gazdasági Közösséget létrehozó szerződésre, és különösen annak 113. cikkére,tekintettel a Bizottság javaslatára,mivel az Európai Gazdasági Közösség és a Svájci Államszövetség között 1972 július 22-én létrejött megállapodás értelmében a szerződő felek vállalják a kölcsönös kereskedelem bővítésének ösztönzését;mivel egyrészről a Közösség, másrészről a Svájci Államszövetség érdeke, hogy kölcsönös vámengedmények révén előmozdítsa a levesek, mártások és ételízesítők kereskedelmét;mivel a Bizottság ebben a kérdésben tárgyalásokat folytatott a Svájci Államszövetséggel és e tárgyalások megállapodást eredményeztek,A KÖVETKEZŐKÉPPEN HATÁROZOTT:1. cikkAz Európai Közösség és a Svájci Államszövetség között a levesekre, mártásokra és ételízesítőkre vonatkozó kereskedelmi szabályokról szóló, levélváltás formájában létrejött megállapodást a Közösség jóváhagyja.A megállapodás szövegét csatolták e határozathoz.2. cikkA Tanács elnöke felhatalmazást kap, hogy kijelölje a megállapodásnak a Közösséget jogilag kötelező aláírására jogosult személyt.Kelt Brüsszelben, 1985. november 11-én.a Tanács részérőlaz elnökM. Schlechter--------------------------------------------------


title: A Tanács határozata (1992. október 5.) a jutáról és jutatermékekről szóló, 1989. évi nemzetközi megállapodás megkötéséről

text:
Fontos jogi nyilatkozat

|

31992D0489

Hivatalos Lap L 293 , 09/10/1992 o. 0018 - 0018 finn különkiadás fejezet 11 kötet 20 o. 0022  svéd különkiadás fejezet 11 kötet 20 o. 0022

		A Tanács határozata(1992. október 5.)a jutáról és jutatermékekről szóló, 1989. évi nemzetközi megállapodás megkötéséről(92/489/EGK)AZ EURÓPAI KÖZÖSSÉGEK TANÁCSA,tekintettel az Európai Gazdasági Közösséget létrehozó szerződésre, és különösen annak 113. és 116. cikkére,tekintettel a Bizottság javaslatára,mivel a 91/51/EGK határozat [1] értelmében a Közösség és tagállamai a jutáról és jutatermékekről szóló, 1989. évi nemzetközi megállapodást aláírták, és Portugália kivételével bejelentették annak ideiglenes alkalmazását a jóváhagyáshoz szükséges belső eljárások lezárásáig;mivel a kormányoknak és a nettó behozatal százalékának a megállapodás végleges hatálybalépéséhez a 40. cikk (1) bekezdése alapján szükséges száma mostanra meghaladta az előírt számot;mivel minden tagállam jelezte szándékát a megállapodás jóváhagyására;mivel a megállapodást most jóvá kell hagyni, és a Közösségnek és tagállamainak együttesen tájékoztatniuk kell az Egyesült Nemzetek főtitkárát a megállapodásra vonatkozó jóváhagyásukról,A KÖVETKEZŐKÉPPEN HATÁROZOTT:1. cikkA jutáról és jutatermékekről szóló, 1989. évi nemzetközi megállapodást a Közösség nevében a Tanács jóváhagyja.A Közösség és tagállamai a szükséges belső eljárások lezárulásakor együttesen tájékoztatják az Egyesült Nemzetek főtitkárát arról, hogy a 37. cikkel összhangban mint importálók jóváhagyták a jutáról és jutatermékekről szóló, 1989. évi nemzetközi megállapodást.A megállapodás szövegét csatolták a 91/51/EGK határozathoz.2. cikkA Tanács elnöke felhatalmazást kap, hogy kijelölje a jóváhagyó okirat letétbe helyezésére a Közösség részéről feljogosított személyt.Kelt Luxembourgban, 1992. október 5-én.a Tanács részérőlaz elnökT. Garel-Jones[1] HL L 29., 1991.2.4., 1. o.--------------------------------------------------


               21.6.2016

               HU

               Az Európai Unió Hivatalos Lapja

               C 224/34

         P8_TA(2014)0001
   A bizottságok létszáma
   Az Európai Parlament 2014. július 2-i határozata a bizottságok tagjainak számáról (2014/2702(RSO))
   (2016/C 224/09)

      Az Európai Parlament,

               —

               tekintettel az Elnökök Értekezlete javaslatára,

               —

               tekintettel az állandó bizottságok hatásköreiről és feladatairól szóló, 2014. január 15-i határozatára (1),

               —

               tekintettel eljárási szabályzata 196. cikkére,

               1.

               a következőképpen állapítja meg a bizottságok tagjainak számát:

                           I.

                           Külügyi Bizottság: 71 tag,

                           II.

                           Fejlesztési Bizottság: 28 tag,

                           III.

                           Nemzetközi Kereskedelmi Bizottság: 41 tag,

                           IV.

                           Költségvetési Bizottság: 41 tag,

                           V.

                           Költségvetési Ellenőrző Bizottság: 30 tag,

                           VI.

                           Gazdasági és Monetáris Bizottság: 61 tag,

                           VII.

                           Foglalkoztatási és Szociális Bizottság 55 tag,

                           VIII.

                           Környezetvédelmi, Közegészségügyi és Élelmiszer-biztonsági Bizottság: 69 tag,

                           IX.

                           Ipari, Kutatási és Energiaügyi Bizottság: 67 tag,

                           X.

                           Belső Piaci és Fogyasztóvédelmi Bizottság: 40 tag,

                           XI.

                           Közlekedési és Idegenforgalmi Bizottság: 49 tag,

                           XII.

                           Regionális Fejlesztési Bizottság: 43 tag,

                           XIII.

                           Mezőgazdasági és Vidékfejlesztési Bizottság: 45 tag,

                           XIV.

                           Halászati Bizottság: 25 tag,

                           XV.

                           Kulturális és Oktatási Bizottság: 31 tag,

                           XVI.

                           Jogi Bizottság: 25 tag,

                           XVII.

                           Állampolgári Jogi, Bel- és Igazságügyi Bizottság: 60 tag,

                           XVIII.

                           Alkotmányügyi Bizottság: 25 tag,

                           XIX.

                           Nőjogi és Esélyegyenlőségi Bizottság: 35 tag,

                           XX.

                           Petíciós Bizottság: 35 tag,

                     Emberi Jogi Albizottság: 30 tag,
               Biztonság- és Védelempolitikai Albizottság: 30 tag;

               2.

               hivatkozással az Elnökök Értekezletének a bizottsági elnökségek összetételével kapcsolatos, 2014. június 26–i határozatára, úgy határoz, hogy a bizottsági elnökségek maximum négy alelnökből állhatnak;

               3.

               utasítja elnökét, hogy tájékoztatás céljából továbbítsa ezt a határozatot a Tanácsnak és a Bizottságnak.

      (1)  Az azon a napon elfogadott szövegek, P7_TA(2014)0018.